โสมชบาจ๊ะจ๋า 30/10/60
สมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้ รมณีย์ เธียรประสิทธิ์ อัญเชิญไปทอดถวาย ที่วัดนาคาสถิตย์ อ.ดอยสะเก็ด เชียงใหม่ 1 พ.ย. เวลา 13.00 น. ยังความสำนึกในพระมหากรุณาธิคุณเป็นล้นพ้น,ไทยได้เป็นเจ้าภาพหนสอง จัด The Trinity Forum 2017 ให้ผู้ประกอบการในสนามบินทั่วโลก มาแลกเปลี่ยนความคิดเห็น อัยยวัฒน์ ศรีวัฒนประภา บิ๊ก คิง เพาเวอร์ จึงรับเป็นหัวเรือใหญ่จัดอย่างอลังการ ระหว่าง 1-3 พ.ย. ที่โรงแรมพูลแมน คิง เพาเวอร์ กรุงเทพ,ขออภัย พล.อ.อ.สุรสิทธิ์ ปัญญาอุทัย ที่วันก่อน ถูกโสมชบา ลดยศ เป็น พล.อ.ท. ซึ่ง พี่สิว-สุรสิทธิ์ หัวเราะแบบไม่ถือสา เพราะรู้ว่าต้องเจอความเบ๋อบ๋าของดิฉันเข้าสักวัน เหมือนที่เพื่อนๆ วพน.7 คนอื่นๆ โดนมาแล้ว,นคร สัมพันธารักษ์ จัดแสดงผลงานภาพวาดในงาน นาการา เพนท์ติ้ง เอ็กซิบิชั่น นำรายได้สมทบทุนศิริราชมูลนิธิ และเลือกจัดที่สยามพารากอน ระหว่าง 30 ต.ค.-5 พ.ย. ณ ฮอลล์ ออฟ เฟม เพราะรักคุ้นเคยกับ ชฎาทิพ จูตระกูล มาหลายสิบปี,สาวก ERDEM และ H&M เตรียมไปต่อแถวข้ามคืน เพราะ อรอุมา ชวลิตธำรง นำคอลเลกชั่นสุดฮอตแห่งปี ERDEM x H&M ผลงานคอลลาบอเรชั่นล่าสุด กับดีไซเนอร์ดังอังกฤษ มาให้อัพเดต ที่สยามพารากอน เซ็นทรัลเวิลด์ และเอ็ม-ควอเทียร์ 2 พ.ย. ตั้งแต่เวลา 08.00 น.,เอาใจแฟนคลับ บีเจ ยีนส์ เมืองกรุงเก่า พรเทพ กมลวิศิษฎ์ จัดงาน Robins on Jeans นำเดนิมไปลดสูงสุด 50% ระหว่าง 2-13 พ.ย. ที่ศูนย์การค้าอยุธยาซิตี้พาร์ค จ.อยุธยา,พอรู้ว่า รัสรินทร์ ธนะชัยวัฒนะโภคิน ดีไซเนอร์ Made Of Fabric จะเปิดตัวคอลเลกชั่นออทั่ม/วินเทอร์ 2017 บนรันเวย์เทพนิยาย อัญชิสา วัชรพล ก็รีบเคลียร์คิว ไปซัพพอร์ตเพื่อนที่จบจาก Istituto Marangoni อังกฤษ มาด้วยกันที่ Zen Event Gallery ห้างสรรพสินค้าเซน 17 พ.ย. เวลา 19.00 น.,ทำ music lover Hotel Baba Beach Club ที่หาดนาใต้ พังงา ซึ่งห่างสนามบินภูเก็ตแค่ 20 นาที มาเกือบสองปี สงกรานต์-วรสิทธิ อิสสระ เริ่มเปิดให้ไปอร่อยกับร้านอาหารนานาชาติ ไทย จีน ญี่ปุ่น อิตาเลียน และแย่งห้องพักสวยหยด ซึ่งมีแค่ 16 ห้อง เพราะเน้นขายวิลล่าตากอากาศหรู ซึ่งวิลล่าติดหาดขนาด 5 ห้องนอน หลังละ 145 ล้านบาท ที่มีแค่ 6 หลัง ขายไปแล้ว 4 หลัง.,โสมชบา
ไทยได้เป็นเจ้าภาพหนสอง จัด The Trinity Forum 2017 ให้ผู้ประกอบการในสนามบินทั่วโลก มาแลกเปลี่ยนความคิดเห็น อัยยวัฒน์ ศรีวัฒนประภา บิ๊ก คิง เพาเวอร์ จึงรับเป็นหัวเรือใหญ่จัดอย่างอลังการ
คิง เพาเวอร์,The Trinity Forum 2017,ภาพวาด,โสมชบา,โสมชบาจ๊ะจ๋า